সাইফুল ইসলাম ফিরোজের গ্রেফতারের নিন্দা ফখরুলের
একাদশ জাতীয় সংসদ নির্বাচনে ঝিনাইদহ-৪ আসনে ধানের শীষের প্রার্থী সাবেক ছাত্রনেতা সাইফুল ইসলাম ফিরোজের জামিন নামঞ্জুর করে কারাগারে পাঠানোর নিন্দা জানিয়েছেন বিএনপির মহাসচিব মির্জা ফখরুল ইসলাম আলমগীর। পাশাপাশি তার নি:শর্ত মুক্তির দাবি করেছেন।







 




বৃহস্পতিবার দুপুরে গণমাধ্যমে পাঠানো এক বিবৃতিতে বিএনপির মহাসচিব এ দাবি জানান।
 
বিএনপি মহাসচিব বলেন, ‘জনবিচ্ছিন্ন’ আওয়ামী সরকার বিএনপির নেতাকর্মীদের বিরুদ্ধে উদ্ভট, মনগড়া ও ভিত্তিহীন মামলার মাধ্যমে তাদের কারাগারে পুরে রাখছে। মূলত শাসকগোষ্ঠী বিভিন্ন অপকৌশলের আশ্রয় নিয়ে বিএনপিকে নির্মূল করার জন্য মরিয়া হয়ে উঠেছে।এরই ধারাবাহিকতায় জাতীয়তাবাদী স্বেচ্ছাসেবক দলের সিনিয়র যুগ্ম সাধারণ সম্পাদক সাইফুল ইসলাম ফিরোজের জামিন বাতিল করে বুধবার তাকে কারাগারে পাঠানো হয়েছে।
 
ফিরোজ সরকারের রাজনৈতিক প্রতিহিংসার শিকার দাবি করে বিএনপির মহাসচিব বলেন, আমরা সাইফুল ইসলাম ফিরোজের বিরুদ্ধে করা ‘রাজনৈতিক উদ্দেশ্যপ্রণোদিত’ সব মামলা প্রত্যাহার এবং অবিলম্বে তার নিঃশর্ত মুক্তির দাবি জানাচ্ছি।
প্রসঙ্গত, সাইফুল ইসলাম ফিরোজ ঢাকা বিশ্ববিদ্যালয় ছাত্রদলের সাধারণ সম্পাদক ও পরবর্তীতে ছাত্রদলের কেন্দ্রীয় কমিটির সহ সভাপতির দায়িত্ব পালন করেন।

একাদশ জাতীয় সংসদ নির্বাচনে ঝিনাইদহ-৪ আসনে ধানের শীষের প্রার্থী সাবেক ছাত্রনেতা সাইফুল ইসলাম ফিরোজের জামিন নামঞ্জুর করে কারাগারে পাঠানোর নিন্দা জানিয়েছেন বিএনপির মহাসচিব মির্জা ফখরুল ইসলাম আলমগীর। পাশাপাশি তার নি:শর্ত মুক্তির দাবি করেছেন।